Marta Sango

Marta Sánchez Gómez, artistikoki Marta Sango, (Torre del Mar, Malaga, 2000ko ekainaren 28a) abeslari, musikagile eta aktorea da. 2018. urteko Operación Triunfo saioan parte hartu zuenean egin zen ospetsu.

 Bizitza 
2000n jaio zen Malagako probintzian. Txikitatik Gitarra elektrikoko eskolak hartu zituen eta 14 urterekin Torre del Mar herriko Stella Maris Gazte Abesbatzan parte hartzen hasi zen. Gero a capella Artmonies taldeko kidea izan zen. 18 urterekin Operación Triunfo akademian sartu zen.

 Ibilbidea 

 2018: Operación Triunfo 
Marta Sango Operación Triunfo 2018 urteko castingera aurkeztu zen, fase guztiak gainditzea lortu zuen eta saioaren 0 galan parte hartzeko hautatua izan zen. Bertan, edizioko 16 aukeratuen arteko lehiakideetako bat izan zen.

Michael Jacksonen Leave me alone eta George Michaelen One more try abestiak izan ziren, besteak beste, saioaren barruan eskaini zituen emanaldi aipagarrienak. Lau aldiz egon zen izendatuta, eta azkenean 11. galan kaleratu zuten, hau da, lehiaketan 7. postua lortu zuen.

Saioa amaitu zenean, lehiakide guztiek bira bat egin zuten Espainian zehar, besteak beste, Madrilgo WiZink Center eta Bartzelonako Palau Sant Jordi areto ezagunetan jardun zuten.

 2019: Inicios, La Llamada, lehen singlea 
Akademiatik irten ostean, La mejor canción jamás cantada saioko 3. galan parte hartu zuen, non David Bisbal-en Ave María abestia interpretatu behar izan zuen, 2000. hamarkadari eskainitako gala horretako gai irabazlea izan zena. Apirilean saioaren finala burutu zen eta orduko horretan Marta Sangok Jarabe de Paloren taldearen La Flaca abestia abestu zuen. Saio amaieran hirugarren postua lortu zuen.

2019. urteko urriaren 16tik Susana Romero pertsonaia interpretatu zuen La llamada musikalean. Abenduaren 27an kaleratu zuen bakarkako lehen lana, «Por ti» izenekoa, Universal Music diskoetxearekin.

 2020 
2020. urteko abenduaren 29an bigarren singlea argitaratu zuen, «¿Qué más quieres de mí?» izenekoa, Blanco y Negro Music diskoetxearekin.

 2021-2022 
Marta Sangok La llamada (musical) diskoan parte hartzen jarraitu zuen. 2021. urteko abenduaren 10ean, RTVEk iragarri zuen Marta Sango zela Benidorm Fest-en parte hartzeko aukeratutako artistetako bat, «Sigues en mi mente» abestiarekin. Abesti horrekin, Espainia Eurovision 2022 Kantu Jaialdian ordezkatu nahi zuen. Azkenean bigarren finalaurrekoan kanporatua izan zen, jaialdian 10. postua lortuz.

Otsailaren 18an atera zuen 'Disparar' izeneko abestia, 2022an kaleratzekoa zen disko berriaren aurrerapen moduan. Lehenengo diskoa izatekoa zen horren bigarren abestia 'Escapar' izenekoa atera zuen martxoaren 25ean, bideoklipa barne.

Apirilaren hasieran, uztailean Torre del Marren, bere herrian, egin zen 'Weekend Beach Festival' jaialdian parte hartuko zuela iragarri zuten.

Urte berean, Andoni eta Manu dantzariekin batera, Marta Sango Netflix Espainiaren promozio film laburrean parte hartu zuen, Eurovision 2022 jaialdian Chanel Terreroren hautagaitza babesteko.

2022. urteko maiatzaren 20an, ostirala, Martak gonbidatu berezia izan zen Fuengirolako Cool Fest-en, Miramar Merkataritza Zentroan, egin zitzaion ongietorrian.

Ekainaren 24an eta 25ean egin zen Bartzelonako Pride jaialdiko kartelaren parte ere izan zen. 

Abenduan Mediafest Night Fever-en  gonbidatua izan zen eta Makoke Giaever-ekin batera 'Sigues en mi mente' abestia abestu zuen.

 2023 
2023. urteko urtarrilaren 4an Benidorm Fest Stars galan parte hartu zuen, Rakky Ripper lagunarekin batera 'La Korronte' abestia abestuz. Susana Romeroren papera egiten jarraitu zuen 'La Llamada' musikalean. Gainera, ADN Zinemaldiko film labur irabazlearen (Chari Li lagunak ekoitzitako 'Gazpachuelo' film laburraren) protagonista izan zen. 

Besteak beste, Espainiako epaimahaiko kidea izan zen 2023ko Eurovision Kantu Jaialdian.

 Diskografia 
 Sinpleak 
UrteaLanaMusikagileak2019Por tiMarta Sango, René, Luis Sansó Gil2020¿Qué más quieres de mí?Marta Sango, René, Luis Sansó Gil2021Sigues en mi menteMarta Sango, Mané López, Marco Frías2022DispararMarta SangoEscaparLa corrienteMarta Sango, Rakky Ripper2023Las cosas que qún me quedan por vivirMarta Sango

 Lankidetzak 
UrteaIzenburuaLankidetza2024Adulta y funcionalRakky Ripper

 Antzerkia 
AntzezlanakUrteaObraPertsonaiaZuzendariak2019-...La llamada (musikala)Susana RomeroJavier Ambrossi eta Javier Calvo

 Filmografia 

 Telebista-saioak 
+UrteaSaioaKateaFuntzioaDatuak2018Operación TriunfoLa 1Lehiakidea7. postua2019La mejor canción jamás cantada3. galan (irabazlea), Azken ekitaldian (3. postua)2022Benidorm Fest10. postua2024La mejor generaciónTelecincoLehiakidea

 Serieak 
+UrteaIzenburuaPertsonaiaKateaDatuak2019Paquita SalasBere buruaNetflix atala, 3. denboraldia

 Film laburrak 
UrteaLanaPertsonaiaEkoizpena2021Cerdo agridulceSabrinaCosmic tree2022CalamarfestBere buruaNetflix2023GazpachueloMalagako neska gazte batADN Jaialdia

 Sariak eta izendapenak 

 Broadway-ren World Spain 
UrteaKategoriaSariaEmaitza   2020Emakumezko aktore nagusi onenaBroadway-World Spain 2020Izendatua

 Actuality Awards 
UrteaKategoriaSariaEmaitza   2020Artista ActualityActuality Awards 2020
 Irabazlea  

 Erreferentziak 

 Kanpo estekak 

Kategoria:Málaga probintziako jendea
Kategoria:Emakume abeslariak
Kategoria:Espainiako abeslariak
Kategoria:Gaztelaniazko abeslariak
Kategoria:Emakume musikagileak
Kategoria:Espainiako musikagileak
Kategoria:Espainiako emakume aktoreak